EkBass/fiwiki-20250220-pages-articles huggingface dataset:
Jan Shikera

Jan Shikera (s. 21. joulukuuta 2002 Turku) on suomalainen jääkiekkoilija, joka pelaa Mestis-joukkue TUTO Hockeyssa. Hän on pelipaikaltaan vasen laitahyökkääjä. Shikera pelaa pääasiassa seuran U20-joukkueessa. == Ura == Shikera on TuTon kasvatti. Hän siirtyi kaudeksi 2018–2019 Turun Palloseuran B-nuoriin. Kaudella 2019–2020 Shikera oli joukkueen paras syöttäjä 31 syöttöpisteellään. Kaudella 2021–2022 hän voitti U20 SM-pronssia. Kaudella 2022–2023 Shikera oli TPS:n kolmanneksi paras pistemies tehoilla 16+18=34. Hän voitti päätteeksi U20 SM-pronssia. Kaudella 2023–2024 Shikera debytoi TPS:n SM-liigajoukkueessa. Hän teki liigadebyyttinsä 30. joulukuuta 2023 JYPiä vastaan. Shikera merkittiin TPS:n kolmosketjun vasempaan laitaan Vili Munkin ja Aaron Hakalan viereen. Hän sai ottelussa jääaikaa 8.57 minuuttia. Shikera pelasi TPS:ssä kaksi SM-liigaottelua. Tammikuussa 2024 hän siirtyi kuitenkin loppukauden kattavalla sopimuksella monikansallisessa Alps Hockey Leaguessa pelaavan itävaltalaisjoukkue EHC Lustenaun riveihin. Shikera siirtyi kauden 2024–2025 kynnyksellä syyskuussa 2024 vuoden mittaisella sopimuksella Mestis- joukkue TUTO Hockeyn riveihin. == Tilastot == 2020–2021 TPS U20-SM 22 2 7 9 6 – – – – – 2021–2022 TPS U20-SM 35 8 14 22 24 6 1 0 1 0 2022–2023 TPS U20-SM 40 16 18 34 18 8 2 0 2 2 2023–2024 TPS U20-SM 23 9 10 19 10 – – – – – TPS SM- liiga 2 0 0 0 0 – – – – – EHC Lustenau AlpsHL 7 3 6 9 0 – – – – – 1 kausi yhteensä SM-liiga 2 0 0 0 0 – – – – – 1 kausi yhteensä AlpsHL 7 3 6 9 0 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:TuTo Hockeyn pelaajat Luokka:Vuonna 2002 syntyneet Luokka:Elävät henkilöt
Lewis Ferguson

Lewis Ferguson (s. 24. elokuuta 1999 Hamilton) on skotlantilainen jalkapalloilija, pelipaikaltaan keskikenttäpelaaja. Hän on pituudeltaan 181-senttimetrinen. Hän edustaa Italian Serie A:ssa Bolognaa. Hän on pelannut Skotlannin maajoukkueessa vuodesta 2021. Ferguson pelasi glasgowlaisen Rangersin junioreissa vuosina 2009–2013 ja siirtyi sitten Hamilton Academicaliin, jonka edustusjoukkueessa hän pelasi ensimmäisen Skotlannin Valioliigan ottelunsa tammikuussa 2018. Hän pelasi kauden aikana karsintasarjan ottelut mukaan lukien 13 liigaottelua. Hän siirtyi kesällä 2018 Aberdeeniin, jossa hän pelasi neljä kautta. Tänä aikana hän pelasi 132 valioliigaottelua ja teki niissä 27 maalia. Heinäkuussa 2022 Ferguson siirtyi italialaisseura Bolognaan. Hän pelasi kaudella 2022–2023 Serie A:ssa 32 ottelua, joista 27 ottelua avauskokoonpanossa, ja teki niissä seitsemän maalia. Kaudella 2023–2024 hän on pelannut vuodenvaihteeseen mennessä 18 Serie A -ottelua, jotka kaikki avauskokoonpanossa, ja tehnyt niissä neljä maalia. Ferguson pelasi Skotlannin alle 19- ja alle 21-vuotiaiden maajoukkueissa. Hän pelasi ensimmäisen kerran Skotlannin A-maajoukkueessa syyskuussa 2021, kun hän pääsi hetkeksi vaihdosta kentälle MM-karsintaotteluissa Tanskaa ja Itävaltaa vastaan. Hän on vuoden 2023 loppuun mennessä pelannut kymmenen A-maaottelua, joissa hän on ollut kaksi kertaa avauskokoonpanossa. == Lähteet == Luokka:Skotlantilaiset jalkapalloilijat Luokka:Vuonna 1999 syntyneet Luokka:Elävät henkilöt
Cleor

Cleor on kiinteistövarusteisiin erikoistunut suomalainen palveluyritys. == Historia == Yhtiö on perustettu Seinäjoella vuonna 2018. Heti perustamisen jälkeen yhtiö hankki liiketoimintakaupalla kiinteistömattojen maahantuonti-, myynti- ja asennusliiketoiminnan. Perustamisvuonna yhtiö käynnisti myös kiinteistövarusteiden asennusliiketoiminnan. Yhtiö on tuottanut aikaisemmin myös kiintokalusteiden sekä puuelementtien asennuspalveluja. Joulukuussa 2022 Cleor Oy osti Hani-Tuote Oy:n koko osakekannan. Hani-Tuoteella on toimitilat Tampereen Myllypurossa, ja se on yksi Suomen vanhimmista varustetukkureista. Vuonna 1986 toimintansa aloittaneen perheyrityksen nimi on syntynyt yhtiön alkuperäisten perustajien sukunimien yhdistelmästä. Alkuvuodesta 2023 yhtiö aloitti oman varustetuotteiden tuotekehityksen Tampereella. Samana vuonna yhtiö käynnisti vaiheittain kiinteistövarusteisiin keskittyneen verkkokauppaliiketoiminnan. == Liiketoiminta == Cleor:n liiketoiminta keskittyy varustetuotteiden toimituksiin pääosin uudis- ja korjausrakennuskohteissa. Projektitoimituksiin kuuluu tuotteiden lisäksi suunnittelun, asennuksen ja logistiikan lisäpalveluja. == Yritysvastuu == Yritys on korostanut varustetuotteiden suunnittelu- ja asennuspalvelun konseptia, joka mahdollistaa materiaalin nollahävikin rakennustyömaalla varustetuotteiden osalta. == Yhtiö == Yhtiön omistavat perustajaosakkaat. Vuoden 2022 alusta lähtien yhtiössä on toiminut hallituksen puheenjohtajana Timo Kaura. == Lähteet == == Aiheesta muualla == Virallinen sivusto __INDEX__ __EISISLUETT__ Luokka:Suomalaiset yritykset Luokka:Seinäjokelaiset yritykset
Vaie

Vaie () on kunta Italiassa Piemonten alueella sijaitsevassa Torinon metropolikaupungissa.Vaie Sapere.it Vaie Turismo Torino Vuoden 2023 alussa kunnassa oli arviolta 1.378 asukasta. ==Lähteet== ==Aiheesta muualla== Luokka:Torinon metropolikaupungin kunnat
Tšekin presidentinvaali 2023

Tšekin vuoden 2023 presidentinvaalit pidettiin 13.–14. tammikuuta ensimmäisen kierroksen ja 27.–28. tammikuuta toisen kierroksen osalta. Vaalit voitti itsenäinen ehdokas ja entinen kenraali Petr Pavel. == Tausta == Istuva presidentti Miloš Zeman ei voi asettua ehdolle toimittuaan presidenttinä jo kaksi kautta. Tšekin perustuslain mukaan presidentin tulee olla vaalikelpoinen senaatin vaaleissa (väh. 40-vuotias Tšekin kansalainen), joka on saanut vaaleissa vähintään puolet äänistä. Tarvittaessa järjestetään toinen kierros, jonne karsiutuvat kaksi ehdokasta, jotka saivat ensimmäisellä kierroksella eniten ääniä. Sama henkilö voi toimia presidenttinä kaksi peräkkäistä kautta. == Ehdokasasettelu ja äänioikeus == Lain mukaan ehdokkaaksi pyrkivän henkilön tulee kerätä riittävä tuki: joko 50 000 kansalaisen, 20 edustajainhuoneen jäsenen tai 10 senaattorin allekirjoitus. Ehdokkaiksi rekisteröitiin onnistuneesti kahdeksan ehdokasta: Kuva Ehdokas Puolue Ehdokkuuden takaajat Lähde Andrej Babiš ANO 2011 56 edustajainhuoneen jäsentä Jaroslav Bašta SPD 20 edustajainhuoneen jäsentä Karel Diviš sit. 50 007 kansalaista Pavel Fischer sit. 32 senaattoria Marek Hilšer sit. 14 senaattoria Danuše Nerudová sit. 82 628 kansalaista Petr Pavel sit. 81 000 kansalaista Tomáš Zima sit. 13 senaattoria == Tulokset ja jälkipyykki == Ehdokas I kierros II kierros Äänet Osuus äänistä (%) Äänet Osuus äänistä (%) Pavel Fischer 376 705 6,75 - Jaroslav Bašta 248 375 4,45 - Petr Pavel 1 975 056 35,40 3 359 151 58,32 Tomáš Zima 30 769 0,55 - Danuše Nerudová 777 080 13,92 - Andrej Babiš 1 952 213 34,99 2 400 046 41,67 Karel Diviš 75 475 1,35 - Marek Hilšer 142 912 2,56 - Äänioikeutettuja 8 245 962 8 242 566 Annettuja ääniä 5 622 812 5 787 540 Äänestysprosentti 68,24 % 70,25 % Lähde: Babiš myönsi tappionsa vaalivalvojaisissaan ja onnitteli Pavelia toivoen samalla, että tästä tulisi koko kansan presidentti. Pavel vannoi virkavalansa 9. maaliskuuta 2023. == Galleria == Tiedosto:2023 Presidential Elections in Czechia.jpg|Äänestäjä Olomoucissa Tiedosto:Volba prezidenta ČR 2023 - volební lístky.jpg|Äänestyslipukkeita Tiedosto:Zámeček Rudolfov 2022 (12).jpg|Vaalimainoksia tien varressa == Lähteet == Luokka:Tšekin presidentinvaalit Luokka:Vuoden 2023 vaalit
Digitaalinen lompakko

Digitaalinen lompakko on tietokoneohjelma, useimmiten älylaitteen mobiilisovellus, jossa voidaan säilytää esimerkiksi digitaalista rahaa, lippuja, etukortteja tai henkilöllisyystodistuksia. Idea on säilyttää asioita kuten fyysisessä lompakossa, mutta täysin virtuaalisissa muodoissa. == Palveluita == Useat internetpalveluiden suuryhtiöt ovat kehittäneet omia digitaalisia lompakoitaan älypuhelimille helpompaan maksuliikenteeseen, ilman tarvetta käteiselle rahalle, maksukorteille tai verkkopankeille. Tällaisia ovat esimerkiksi Apple Wallet, Google Wallet ja Samsung Wallet. Nykyisiin digilompakoihin voi liittää fyysisiä maksukortteja ja käyttää niitä mobiilimaksamisessa. Euroopan unioni kehittää digitaalista euroa, jota keskuspankilta saa digilompakoihin, eikä yksityisten pankkien tai luottokorttiyritysten välitystä tarvita. Ideana on kehittää jokaiselle kansalaiselle halvempi, helpompi ja yksityisempi raha, kuten käteinen. EU valmistelee lainsäädäntöä myös digitaalisesta identiteettilompakosta, joka mahdollistaa sähköisen tunnistautumisen ja muiden henkilötietojen osoittamisen luotettavasti EU-alueella. Sillä voi siis korvata esimerkiksi fyysiset passit ja ajokortit. == Lähteet == Luokka:Digitaalitekniikka Luokka:Rahoitus
Metaldehydi

Metaldehydi (C8H16O4) on heterosyklisiin asetaaleihin kuuluva orgaaninen yhdiste. Yhdistettä voidaan käyttää esimerkiksi polttoaineena ja nilviäisten karkotukseen. == Ominaisuudet== Huoneenlämpötilassa metaldehydi on valkoista kiteistä ainetta. Yhdiste liukenee vain vähäisessä määrin veteen tai etanoliin, mutta paremmin bentseeniin ja kloroformiin. Kuumennettaessa aine alkaa hajota asetaldehydiksi yli 80 °C:n lämpötilassa ja sublimoituu kuumennettaessa enemmän. Metaldehydi on stabiili emäksisissä oloissa, mutta hydrolysoituu asetaldehydiksi happojen vaikutuksesta.H. J. Hagemeyer: "Acetaldehyde", teoksessa Kirk-Othmer Encyclopedia of Chemical Technology, John Wiley & Sons, New York, 2014. Marc Eckert, Gerald Fleischmann, Reinhard Jira, Hermann M. Bolt & Klaus Golka: "Acetaldehyde", teoksessa Ullmann's Encyclopedia of Industrial Chemistry, John Wiley & Sons, New York, 2006Hans- Jürgen Schnorbach, Hans-Detlef Matthaei & Franz Müller: "Molluskicides", teoksessa Ullmann's Encyclopedia of Industrial Chemistry, John Wiley & Sons, New York, 2008 ==Valmistus ja käyttö== Metaldehydiä valmistetaan asetaldehydistä happojen ja kalsiumbromidin toimiessa katalyytteinä korkeintaan 0 °C:n lämpötilassa. Tuote suodatetaan liuoksesta. Metaldehydi halvaannuttaa nilviäisiä ja lisää niiden suolen läpäisevyyttä aiheuttaen kuoleman. Sitä käytetään etanoiden torjumiseen maanviljelyksiltä ja puutarhoista. Se on hyväksytty käytettäväksi Euroopan unionin alueella. Yhdistettä käytetään myös pelletteinä polttoaineena ja orgaanisen kemian synteeseissä. == Lähteet == == Aiheesta muualla == * Toxin and Toxin Target Database (T3DB): Metaldehyde * Bristol University School of Chemistry, Molecule of the Month: Metaldehyde Luokka:Orgaaniset yhdisteet
Nemanja Radonjić

Nemanja Radonjić (s. 15. helmikuuta 1996 Niš, Serbia, Jugoslavia) on serbialainen jalkapalloilija, pelipaikaltaan hyökkääjä. Hän on pituudeltaan 185-senttimetrinen. Hän edustaa Italian Serie A:ssa Torinoa. Hän on pelannut Serbian maajoukkueessa vuodesta 2017. Radonjić pelasi nuorten sarjoissa Serbian lisäksi Romaniassa ja Italiassa. Hän aloitti liigauransa Serbiassa Čukaričkin joukkueessa vuonna 2016 ja edusti yhden kauden Belgradin Punaista tähteä ennen siirtymistään Ranskaan Olympique de Marseillen joukkueeseen elokuussa 2018. Hän pelasi Marseillen lisäksi lainasopimuksella Saksassa Hertha Berlinissä, Portugalissa Benficassa ja Italiassa Torinossa, joka osti hänet kesällä 2023. Radonjić on pelannut vuoden 2023 loppuun mennessä Ranskan Ligue 1:ssä 51 ottelua, joissa hän on tehnyt seitsemän maalia, Saksan Bundesliigassa 12 ottelua, joissa hän on tehnyt yhden maalin, Portugalin Primeira Ligassa kuusi ottelua tekemättä maaleja ja Italian Serie A:ssa 38 ottelua, joissa hän on tehnyt viisi maalia. Hän on pelannut Mestarien liigassa kolme ottelua tekemättä maaleja ja Eurooppa-liigassa kymmenen ottelua, joissa hän on tehnyt yhden maalin. Hän voitti Serbian liigamestaruuden vuonna 2018. Radonjić pelasi Serbian nuorisomaajoukkueissa alle 17-vuotiaista alle 21-vuotiaisiin. Hän pelasi yhteensä viisi ottelua alle 21-vuotiaiden EM- kilpailuissa vuosina 2017 ja 2019. Hän pelasi Serbian A-maajoukkueessa ensimmäisen kerran marraskuussa 2017 ystävyysottelussa Etelä-Koreaa vastaan. Hän pelasi maailmanmestaruuskilpailuissa kaksi ottelua Venäjällä 2018 ja kolme ottelua Qatarissa 2022 ja tuli niissä kaikissa vaihdosta kentälle. Hän on pelannut vuoden 2023 loppuun mennessä 44 A-maaottelua ja tehnyt niissä viisi maalia: syyskuussa 2019 EM-karsinnan vierasottelussa Luxemburgia vastaan, marraskuussa 2019 EM-karsinnan kotiottelussa jälleen Luxemburgia vastaan, marraskuussa 2020 kolmen päivän välein Kansojen liigan otteluissa Unkaria ja Venäjää vastaan sekä kesäkuussa 2022 Kansojen liigan ottelussa Sloveniaa vastaan. == Lähteet == Luokka:Serbialaiset jalkapalloilijat Luokka:Vuonna 1996 syntyneet Luokka:Elävät henkilöt
Professional Disc Golf Association

Professional Disc Golf Association (PDGA) on vuonna 1976 perustettu kansainvälinen voittoa tavoittelematon organisaatio, jonka päämaja sijaitsee Georgian osavaltiossa Yhdysvalloissa. Organisaatio järjestää lukuisia frisbeegolf-kilpailuja, merkittävimpänä Frisbeegolfin maailmanmestaruuskilpailut. PDGA järjesti vuonna 2022 maailmanlaajuisesti 8 500 kilpailua, jotka vaihtelivat alimman C-tason ja ylimmän Elite-tason välillä. Organisaatio toimii sen jäsenpelaajien alaisuudessa, ja se on frisbeegolfin korkein hallintoelin. Täten se päättää esimerkiksi frisbeegolfkorien virallisista ominaisuuksista. == Lähteet == == Aiheesta muualla == * Viralliset kotisivut Luokka:Frisbeegolf Luokka:Yhdysvaltalaiset urheilujärjestöt
Jiro Frilander

Jiro Aaron Frilander (s. 28. elokuuta 2004 Suonenjoki) on suomalainen jääkiekkoilija, joka edustaa SM-liigajoukkue Mikkelin Jukureita. Hän on pelipaikaltaan oikea laitahyökkääjä. Frilander pelaa pääasiassa seuran U20-joukkueessa, jonka varakapteenina hän toimii. == Ura == Frilander on Suonenjoen Kiekko-Karhujen kasvatti. Hän siirtyi juniorina sittemmin Kalevan Palloon, josta Frilander siirtyi 16-vuotiaana Mikkelin Jukureihin kaudeksi 2020–2021. Kaudella 2021–2022 hän oli tehoilla 27+25=52 seuran U18-joukkueen paras pistemies ja maalintekijä sekä jakoi sisäisen syöttöpörssin voiton Joonas Mäkisen kanssa. Frilander jakoi koko U18 SM-sarjan pistepörssin kolmannen sijan Kärppien Elias Janssonin, Tapparan Oiva Keskisen ja JYP Akatemian Vertti Volotisen kanssa edellään Jokereiden Nestor Noiva ja Ässien Manu Mäkelä. Kauden 2022–2023 hän pelasi suurimmaksi osaksi Jukurien U20-joukkueessa, mutta Frilander pelasi osan kaudestaan myös lainalla U20 Mestistä Savonlinnan Pallokerhossa. Hän oli joukkueen paras maalintekijä tehtyään 11 ottelussa 12 maalia. Kaudella 2023–2024 Frilander jakoi tehoilla 10+19=29 Jukurien U20-joukkueen sisäisen pistepörssin kolmannen sijan Matti Butkovskiyn, Eetu Tiusasen ja Bence Horváthin kanssa. Hän debytoi kauden aikana myös SM-liigajoukkueessa, jossa Frilander pelasi ensimmäisen ja kauden ainoaksi jääneen liigaottelunsa 30. joulukuuta 2023 vieraissa Porin Ässiä vastaan, kun Otto Mäkinen joutui sivuun sairastumisen vuoksi. Hänet merkittiin Jukurien nelosketjun vasempaan laitaan Jarkko Immosen ja Viljam Sandvikin viereen. Frilander sai ottelussa jääaikaa 3.41 minuuttia. Frilander nousi kaudella 2024–2025 Jukurien U20-joukkueen varakapteeniksi. == Muuta == Frilander valmistui merkonomiksi Etelä-Savon ammattiopistosta keväällä 2023. == Tilastot == 2021–2022 Jukurit U20-SM 3 1 1 2 0 – – – – – 2022–2023 Jukurit U20-SM 27 10 8 18 12 – – – – – SaPKo U20 Mestis 11 12 10 22 2 – – – – – 2023–2024 Jukurit U20-SM 31 10 19 29 14 – – – – – Jukurit SM-liiga 1 0 0 0 0 – – – – – 1 kausi yhteensä SM-liiga 1 0 0 0 0 – – – – – == Lähteet == * * * === Viitteet === Luokka:Suomalaiset jääkiekkoilijat Luokka:Jukurien pelaajat Luokka:Vuonna 2004 syntyneet Luokka:Elävät henkilöt
Jalkapallomaali

Jalkapallomaali on jalkapallossa käytettävä maali, johon pelaaja yrittää saada pallon pelin aikana. Maaleja on lukuisia erilaisia eri tasoisiin otteluihin, mutta virallinen aikuisten otteluissa käytettävä maali on kooltaan 7,32 × 2,44 metriä ja niiden syvyys vaihtelee eri merkkien ja mallien välillä. Yleisesti maalit on valmistettu alumiinista, joka on kestävä ja kevyt materiaali. == Lähteet == Luokka:Jalkapallovarusteet
Vesa Lilja

Vesa Lilja (s. 3. helmikuuta 1998) on suomalainen futsalpelaaja. Lilja edustaa Futsal-liigaa pelaavaa FC Kemiä. FC Kemissä Lilja on voittanut kolmesti SM hopeaa (2020-2021, 2022-2023 ja 2023-2024) ja kerran SM pronssia (2021-2022) sekä Final Four Cup kultaa (2020-2021). Fc Kemi on voittanut runkosarjan 2020-2022. Lilja on edustanut Fc Kemiä myös U21 ja U19 -sarjoissa, joista Fc Kemi on saavuttanut useita mitaleja. Liljan vahvuuksiksi futsal-pelaajana on mainittu all around osaaminen, 1 vs 1 -tilanteet, nopeus ja nopeat suunnanmuutokset, pelilukutaito ja työteliäisyys. Lilja on valittu Fulsal- liigan lokakuun pelaajaksi ja syyskauden Futsal-liigan tähdistökentälliseen vuonna 2021 ja Kemin erotuomarikerhon valitsemaksi parhaaksi futsalpelaajaksi 2022. Lilja teki Fc Kemin vuoden maalin 2020 yleisöäänien perusteella. Lilja kuuluu Suomen futsalmaajoukkueeseen. Juniorina Lilja kuului Suomen nuorten futsalmaajoukkueeseen. Lilja on pelannut juniorivuosina jalkapalloa edustaen Tp-47:ää ja pelasi jalkapalloa aikuisiällä Fc Kemissä, TP-47:ssa ja ToTa:ssa, kunnes keskittyi täysin futsaliin vuonna 2019. Jalkapallossa Lilja kuului juniorina pohjoisen aluejoukkueeseen. == Lähteet == == Aiheesta muualla == * Fc Kemin maalikoosteita, haastatteluja *Palloliitto, Vesa Lilja, tilastot * [https://www.lapinkansa.fi/tanaan-oli-hyva-paiva-meni-pallo-sinne-minne- yriti/4387572 * Fc Kemi Facebook Luokka:Vuonna 1998 syntyneet Luokka:Suomalaiset futsalpelaajat
Luettelo Nigerian kansallispuistoista

Luettelo Nigerian kansallispuistoista kertoo Nigerian seitsemästä kansallispuistosta. Yankarin luonnonsuojelualue oli kansallispuisto vuoteen 2006 asti. Nimi Pinta-ala km2 Perustettu Osavaltio Kuva Chadin valuma-alue 2 258 1991 Borno, Yobe Cross River 4 000 1991 Cross River Gashaka Gumti 6 731 1991 Taraba, Adamawa Kainji 5 382 1979 Niger, Kwara Kamuku 1 121 1999 Kaduna Okomu 181 1999 Edo Old Oyo 2 512 1991 Oyo, Kwara == Lähteet == Nigeria Kansallispuistot
Aman Tulejev

Aman Gumirovitš Tulejev (; 13. toukokuuta 1944 Krasnovodsk, nykyinen Türkmenbaşy – 20. marraskuuta 2023), alun perin Amangeldy Moldagazyjevitš Tulejev (), oli venäläinen poliitikko.Чем известен бывший глава Кемеровской области Аман Тулеев Kommersant 20.11.2023, viitattu 1.1.2024 Hänellä oli kazakki- ja tataarijuuret.Former Governor Of Siberian Region Of Kemerovo Dies At 79 Radio Free Europe/Radio Liberty 20.11.2023, viitattu 1.1.2024 Tulejev valmistui rautatiealan insinööriksi Novosibirskin Insinöörien instituutista vuonna 1973. Myöhemmin hän sai myös tohtorin arvon politiikan tutkimuksessa. Tulejev loi uran insinöörinä ja eteni rautatieliikenteen alueellisiin johtotehtäviin. Vuonna 1990 hänestä tuli Venäjän sosialistisen federatiivisen neuvostotasavallan kansanedustuslaitoksen jäsen. Vuonna 1991 hän oli ehdolla Venäjän presidentiksi ja pääsi neljänneksi seitsemällä prosentilla annetuista äänistä. Vuonna 1993 Tulejev valittiin Venäjän liittoneuvostoon. Vuosina 1996–1997 hän toimi Venäjän IVY-maayhteistyön ministerinä. Vuonna 1997 Tulejevista tuli ensimmäisen kerran Kumerovon alueen kuvernööri, jona hän toimi vuoteen 2018 saakka. Hän oli alun perin ehdolla Venäjän presidentiksi vuonna 1996, mutta luopui ehdokkuudesta Gennadi Zjuganovin hyväksi. Hän asettui ehdolle presidentinvaaleissa 2000 ja sijoittui jälleen neljänneksi. Tulejev erosi 1. huhtikuuta 2018 Kumerovon kuvernöörin tehtävistä mielenosoittajien vaadittua hänen eroaan vähintään 60 ihmishenkeä vaatineen Kumerovon tulipalon seurauksena. Tulejev pyysi tulipaloa anteeksi Vladimir Putinilta.Губернатор Тулеев извинился лично перед Путиным за пожар в Кемерове Radio Svoboda 27.3.2018, viitattu 1.1.2024 Hänen seuraajakseen kuvernöörinä tuli Sergei Tsiviljov. Tulejev kuitenkin valittiin Kemerovon alueellisen lainsäädäntöelimen puhemieheksi 10. huhtikuuta 2018 ja 17. syyskuuta 2018 myös Kuzbassin ammattikoulutuksen alueinstituutin rehtoriksi. Tulejev kirjoitti lukuisia kirjoja ja sai nimiinsä kaksi patenttia. Hän sai kunniamerkin "ansioista isänmaalle" sekä Venäjän kunniaritarikunnan ja Pyhän Aleksanteri Nevskin ritarikunnan arvot. Lisäksi Tulejeville myönnettiin valtiolliset palkinnot Ukrainasta, Valko-Venäjältä, Azerbaidžanista, Kazakstanista ja Mongoliasta. Tulejev oli vuosina 2011 ja 2017 selkäleikkauksissa, joista toisen jälkeen hän joutui kuntoutusjaksolle presidentinhallinnon alaiseen keskussairaalaan Moskovaan. Hän kuoli 79-vuotiaana vuonna 2023. == Lähteet == Luokka:Venäläiset poliitikot Luokka:Vuonna 1944 syntyneet Luokka:Vuonna 2023 kuolleet
Lämmittely

pienoiskuva|Jalkapalloilijoita lämmittelemässä. Lämmittely on sarja liikkeitä, jotka valmistavat kehoa tulevaan urheilusuoritukseen muun muassa lämmittämällä kudokset, aktivoimalla lihakset ja herättelemällä hermoston. Useimmiten lämmittely tapahtuu perinteisen kävelyn tai hölkän tavoin, mutta se ei anna täydellistä valmiutta nopeatempoisiin urheilulajeihin. Lämmittely ehkäisee tutkitusti loukkaantumisriskiä, ja sillä on myös psykiologinen merkitys. Lämmittelyn tulee rasittaa kaikkia lihasryhmiä, joita urheilija tarvitsee suoritukessaan. Yleisesti lämmittelyyn käytetään aikaa noin 5–15 minuuttia, mutta ajan loppuessa olisi hyvä olla hieman hiessä. == Lähteet == Luokka:Kuntoilu
Louna Kasvio

Louna Kasvio (s. 29. tammikuuta 2006) on suomalainen kilpauimari. Hänen isänsä ja samalla valmentajansa on uimari Antti Kasvio. Kasviolla on useita nuorten ja aikuisten suomen-mestaruuksia. Hän on nuorten EM-pronssimitalisti vuodelta 2023. Helsingin Sanomat valitsi Kasvion vuoden lupaavaksi urheilijaksi vuonna 2023. == Lähteet == == Aiheesta muualla== *Louna kasvio kansainvälisen uimaliitton sivulla Luokka:Suomalaiset uimarit Luokka:Vuonna 2006 syntyneet Luokka:Elävät henkilöt
Haakon Lindén

Haakon Lindén (11. huhtikuuta 1891 – 10. tammikuuta 1939 Vuosaari) oli suomalainen arkkitehti.Haakon Lindén, Arkkitehti, 01.01.1939, nro 1, s. 11, Kansalliskirjaston digitaaliset aineistotDödsfall, Hufvudstadsbladet, 12.01.1939, nro 10, s. 7, Kansalliskirjaston digitaaliset aineistot Haakon Lindén suoritti arkkitehtitutkinnon Teknillisessä korkeakoulussa 1915 ja oli jonkin aikaa työssä Lindgren & Liljeqvistin arkkitehtitoimistossa. Hän sai palkintoja muun muassa Pohjoismaiden Osakepankin toimitalon ja Vallilan kirkon suunnittelukilpailuissa. Lindén siirtyi sittemmin liike-elämään ja oli mukana perustamassa 1932 viinivalmistaja Oy Marli Ab:tä (myöhemmin Marjaviini- ja Likööritehdas Marli Oy, fuusioitiin 1951 Huhtamäki-yhtymä Oy:hyn). Lindén toimi yrityksessä teknillisenä johtajana.Täydentäviä yhtiötietoja : Marli- yritykset, Pörssitieto G. Kock Lindén julkaisi vuonna 1931 tutkielman Egyptin rakennustaiteesta nimellä De heliga symbolerna och Egyptens byggnadskonst. Vuonna 1919 hän julkaisi kuvauksen jäänmurtaja Tarmon valtauksesta Suomen sisällissodan aikana nimellä Tarmo-affären. Lindén oli ollut valtauksen pääsuunnittelijoiden ja toteuttajien joukossa.TARMO-episoden under frihetskriget. En sagolik bragd för tjugo år sedan. Expeditionens ledare, generaldirektör Jokinen, berättar om kuppen, Hufvudstadsbladet, 03.03.1938, nro 60, s. 9, Kansalliskirjaston digitaaliset aineistotPääministeri Svinhufvudin pako punaisesta Helsingistä 1918, itsenaisyys100.fi == Suunnittelutöitä == * 1928 Asuinkerrostalo Kalevankatu 27, Helsinki * 1925-1930 Oma asuintalo Suur-Bastön saarella Vuosaaressa Huvila Suur-Bastön saarella, Arkkitehti, 01.09.1930, nro 9, s. 26, Kansalliskirjaston digitaaliset aineistot * Porvoon hautausmaan laajennussuunnitelma == Kirjallista tuotantoa == * Tarmo-affären. Söderström, Helsingfors 1919 * De heliga symbolerna och Egyptens byggnadskonst. Helsingfors 1931 == Lähteet == Luokka:Suomalaiset arkkitehdit Luokka:Suomen sisällissodan valkoiset Luokka:Vuonna 1891 syntyneet Luokka:Vuonna 1939 kuolleet
Hermann von Keyserling

Hermann Alexander Graf von Keyserling (20. heinäkuuta 1880 Kõnnu, Liivinmaan kuvernementti, Venäjän keisarikunta – 19. kesäkuuta 1946 Innsbruck, Itävalta) oli baltiansaksalainen kreivi ja yhteiskuntafilosofi. Keyserlingin teokset olivat suosiossa ensimmäisen maailmansodan jälkeisinä vuosina. ==Elämä ja ura== Keyserlingin isoisä oli geologi Alexander Keyserling. Keyserling opiskeli geologiaa, kemiaa ja zoologiaa Geneven, Tarton, Heidelbergin ja Wienin yliopistoissa ja väitteli geologiasta tohtoriksi Wienissä vuonna 1902. Vuonna 1903 hän muutti Pariisiin, jossa hän asui vuoteen 1906. Siellä hän kirjoitti ensimmäisen filosofisen kirjansa "Das Gefüge der Welt" (1906). Vuonna 1906 hän pyrki turhaan filosofian professoriksi Berliinin yliopistoon. Vuonna 1907 hän piti Hampurissa luennot, joiden pohjalta hän laati teoksen "Prolegomena zur Naturphilosophie" (1910). Saatuaan haltuunsa isänsä kartanot Keyserling muutti asumaan Raikkülan kartanoon vuonna 1908. Hän matkusti Euroopassa ja teki maailmanympärysmatkan 1911–1912, jonka tuloksena syntyi teos "Reisetagebuch eines Philosophen" (1918). Paettuaan vuonna 1918 Venäjän vallankumousta hän asui aluksi Bismarckin Friedrichsruhin linnassa. Syksyllä 1920 hän muutti Darmstadtiin, jossa hän perusti "Vapaan filosofian seuran" ja "Viisauden koulun" Hessenin suurherttua Ernst Ludvigin tuella. Marraskuusta 1920 vuoteen 1927 siellä järjestettiin vuotuisia konferensseja, vuodesta 1928 vuoteen 1933 "opetuskonferensseja", joihin osallistuivat muun muassa Nikolai Berdjajev, Hans Driesch, Leo Frobenius, C. G. Jung, Ernst Kretschmer, Max Scheler ja Rabindranath Tagore. Vuosina 1920-1933 julkaistiin Keyserlingin tunnetuimmat kirjat, joista useimmat käännettiin vieraille kielille, erityisesti ranskaksi, ja niillä oli maailmanlaajuinen vaikutus. Näinä vuosina Keyserling teki myös lukuisia luentokiertueita useimmissa Euroopan maissa sekä Pohjois- ja Etelä-Amerikassa. Hän myös kommentoi ajankohtaisia asioita artikkeleissa kotimaassa ja ulkomailla. Natsien painostus pakotti osaltaan Keyserlingin lopettamaan "Viisauden koulun" toiminnan vuonna 1933. Hän lähti Darmstadtista vuonna 1939. Toisen maailmansodan aikana hän sai pääteoksenaan pitämänsä "Buch vom Ursprung" -teoksen (1947) lisäksi valmiiksi vuonna 1937 aloittamansa muistelmat ("Reise durch die Zeit", 1948). Hän muutti vuonna 1943 Innsbruckiin. Keyserlingin filosofia oli pohjimmiltaan ei-akateemista. Hänen ajattelua leimasi irrationalismin ja henkisen uudistumisen korostaminen ja pyrkimys ymmärtää paremmin Euroopan kansallisten kulttuurien suhteita ja rakentaa ylikansallista eurooppalaista asennetta. Hänen ystävälliset suhteensa lukuisiin Ranskan älymystön edustajiin olivat tässä suhteessa merkittäviä. Keyserling pyrki myös länsimaisen ajattelun ja itämaisen viisauskirjallisuuden synteesien luomiseen. Toisaalta hänen kirjoituksiaan on kuvattu latteiksi ja epäselviksi. == Lähteet == == Aiheesta muualla == Luokka:Saksalaiset kirjailijat Luokka:Saksalaiset filosofit Luokka:Baltiansaksalaiset Luokka:Vuonna 1880 syntyneet Luokka:Vuonna 1946 kuolleet
Northward

Northward on hard rock -duo, jonka muodostavat Nightwishin laulaja Floor Jansen sekä Pagan's mind -yhtyeen kitaristi Jørn Viggo Lofstad. He loivat projektin vuonna 2007 ja heillä oli albumi kasassa vuonna 2008, mutta levyongelmien ja ajanpuutteen vuoksi sitä ei pystytty julkaisemaan. Northward yhdistyi lopulta vuonna 2017 uudestaan ja he äänittivät albumin. Nuclear Blast julkaisi albumin 19. lokakuuta 2018. Floor Jansen kertoi kummakin muusikon olevan kiireisiä omissa yhtyeissään. Northward on sivuprojekti, eikä varsinainen yhtye, ja he eivät tulisi esiintymään livenä. == Lähteet == Luokka:Duot
Johanna Annola

Johanna Annola (s. 1976) on suomalainen historiantutkija, kirjailija ja yhteiskuntahistorian dosentti. Hän työskentelee Kokemuksen historian huippuyksikössä Tampereen yliopistossa. ==Elämä ja ura== Annola valmistui ylioppilaaksi Laihian lukiosta vuonna 1995 . Hän opiskeli historiaa Tampereen yliopistossa ja väitteli vuonna 2011 filosofian tohtoriksi tutkimuksellaan köyhäintalojen johtajattarista. Annolan tutkimusteemat liittyvät 1800- ja 1900-lukujen Suomeen, erilaisiin marginaaliryhmiin, perheisiin ja sosiaaliseen liikkuvuuteen. Uusimmassa teoksessaan Säädyttömät hän kartoittaa keskiluokan muodostumista kahden perheen näkökulmasta . Vuonna 2021 Annola sai viisivuotisen akatemiatutkijarahoituksen hankkeelle, joka käsittelee suomalaisten naisvankiloiden historiaa 1800-luvun alusta 1920-luvulle. Annola on myös aloitteleva kaunokirjailija. Vuonna 2022 ilmestyneen Tenho-romaanin toisena kirjoittajana Annola toimi nimellä Pulmu Kailamo. Annolan historiallinen romaani Valkenee kaukainen ranta ilmestyi tammikuussa 2024. ==Teokset== === Tieteelliset teokset === * * * * * * * === Kaunokirjallinen tuotanto === * * == Lähteet == Luokka:Suomalaiset historioitsijat Luokka:Suomalaiset kirjailijat Luokka:Elävät henkilöt Luokka:Vuonna 1976 syntyneet
Pavel Batitski

Pavel Fjodorovitš Batitski (, ; 27. kesäkuuta 1910 Harkova – 17. helmikuuta 1984) oli neuvostoliittolainen sotilaallinen johtaja, joka ylennettiin yhdeksi Neuvostoliiton marsalkoista.Marshal Pavel Batitsky, 73; Former Soviet Commander The New York Times 19.2.1984, viitattu 1.1.2024 Batitski liittyi Puna-armeijaan 17-vuotiaana ja komensi jalkaväkidivisioonaa toisen maailmansodan aikana. Hän sai Neuvostoliiton sankarin arvonimen vuonna 1965 ja toimi vuodesta 1966 Neuvostoliiton ilmapuolustuksen johdossa. Batitski jäi eläkkeelle vuonna 1978. Helmikuussa 1988 Izvestija-lehdessä nimettiin ensimmäisen kerran Batitski Lavrenti Berijan vuonna 1953 ampumalla teloittaneeksi sotilaaksi. Berijan kerrottiin myös menneen nälkälakkoon ennen oikeudenkäyntiään yhdeksitoista päiväksi ja myöhemmin anelleen armoa teloittajaltaan.Izvestia Relates Last Moments of Stalin’s Police Chief : Beria Reportedly Begged Executioner for Mercy Los Angeles Times 29.2.1988, viitattu 1.1.2024 == Lähteet == Luokka:Neuvostoliiton marsalkat Luokka:Vuonna 1910 syntyneet Luokka:Vuonna 1984 kuolleet
Yankarin luonnonsuojelualue

Yankarin luonnonsuojelualue, entinen Yankarin kansallispuisto, on suojeltu alue Nigeriassa Bauchin osavaltiossa. Alueen pinta-ala on 2 254 neliökilometriä. Se on pääosin savannia, jokivarressa on suoalueita. Puistossa on myös kuumia lähteitä ja muinaisten asukkaiden hiekkakivestä kaivertamia vesisäiliöitä. Yankarin eläimistöön kuuluvat monenlaiset antiloopit, elefantit, virtahevot, kirahvit, paviaanit, hyeenat, leijonat, leopardit ja krokotiilit. Puisto perustettiin vuonna 1956 riistansuojelualueeksi. Siitä tuli kansallispuisto vuonna 1991. Se siirtyi osavaltion hallintaan ja luopui kansallispuiston statuksesta vuonna 2006. == Lähteet == Luokka:Nigerian maantiede
Toksikologian laboratorio nro2

Toksikologian laboratorio nro 2 (myös Laboratorio X,https://www.theguardian.com/world/2018/mar/09/russia-lab-x-poison-factory- that-helped-silence-soviets-critics Viitattu 4.1.2024. Kamera) on Tšekan käynnistämä myöhemmin Neuvostoliiton salaisen palvelun (NKVD, KGB nyk. Venäjän FSB) projekti. Laboratorion sijainti on Moskovassa.https://www.theguardian.com/world/2018/mar/09/russia-lab-x-poison- factory-that-helped-silence-soviets-critics Viitattu 13.2.2024. Alkuvuosi lienee neuvostovaltion syntyvaihe, vuonna 1922. Laitoksen johtajana toimi 1930-luvulla professori Nikolai Kazakov.Sudoplatov, P. & A., 1994: s.404. Nk. Myrkkyprojekti käynnistettiin myöhemmin uudelleen Putinin hallinnon aikaisella Venäjällä. Projektin aikana on erinäisiä henkilöitä teloitettu venäläisissä vankiloissa, kuten Lefortovossa, sekä Lubjankassahttps://www.ku.fi/artikkeli/3655707-gulagissa-stalinismin- paakallonpaikalla \- nämä on toteutettu myrkkyruiskein kuten kuraren avulla. Lisäksi on toteutettu useita ulkomailla toteutettuja salamurhia, mm. Georgi Markovin salamurha Lontoossa 1978 risiinin avulla,Sudoplatov, P. & A.,1994: s.386. etenkin 1970-luvulla mutta myös sen jälkeenkin,https://www.iltalehti.fi/ulkomaat/a/201804062200860105 Viitattu 4.1.2024. kuten Kolokol-1:n, poloniumin (Po-210)https://yle.fi/a/3-8617085 Viitattu 4.1.2024. ja Novitšokin avulla.https://www.is.fi/ulkomaat/art-2000005602856.html Viitattu 2.1.2024. Eräs keskeinen näistä tutkimuksen henkilöistä oli: taistelukaasujen kehittäjä, mutta myös syöpätutkimusta tehnyt professori, Grigori M. Mairanovski (k. 1964).https://seura.fi/asiat/ajankohtaista/venajan-myrkkymurhat-tappavien- myrkkyjen-laboratorio-leninin-aikana/ Viitattu 4.1.2024. ==Lähteet== * Pavel & Anatoli Sudoplatov: Stalinin erikoistehtävissä – kiusallisen todistajan muistelmat (Toim. Jerrold L. & Leona P. Schecter). Alkuteos: Special Tasks. The Memoirs of an Unwanted Witness – A Soviet Spymaster. Suom. Kari Klemelä. Helsinki WSOY 1994 ISBN 951-0-19584-7. *https://seura.fi/asiat/ajankohtaista/venajan-myrkkymurhat-tappavien- myrkkyjen-laboratorio-leninin-aikana/ *https://www.ku.fi/artikkeli/3655707-gulagissa-stalinismin-paakallonpaikalla *https://www.iltalehti.fi/ulkomaat/a/201804062200860105 *https://www.is.fi/ulkomaat/art-2000005602856.html *https://yle.fi/a/3-8617085 === Viitteet === Luokka:KGB
Korsnäsin tuulivoimapuisto

Korsnäsin tuulivoimapuisto oli Pohjanmaalla Korsnäsin Moikipäässä sijainnut tuulivoimapuisto, jossa toimi neljä tuulivoimalaitosta. Niiden kokonaiskapasiteetti oli 0,8 megawattia ja vuosituotanto on ollut keskimäärin noin 1,6 gigawattituntia . Tuulivoimapuiston oli rakentanut Korsnäsin Tuulivoimapuisto Oy ja sen omisti loppuvaiheessa Vaasan Sähkölle kuuluva VS Tuulivoima Oy. Tämä oli Suomen ensimmäinen kaupallinen tuulivoimapuisto . Sen toiminta loppui vuonna 2017. == Yleistä == Tuulivoimapuisto sijaitsi Moikipään Breskäretissä Bergön lossirannassa aivan rantaviivan tuntumassa . Voimalat oli sijoitettu rinnan 400 metrin matkalle. VTT:n tuulivoiman vuosiraportissa voimaloita kutsuttiin tunnuksilla Korsnäs 1–4, mutta paikallisesti niille oli annettu nimet Bella, Ella, Stella ja Hella. Tuulivoimalaitokset olivat tanskalaisen Nordtankin valmistamaa NTK200/25-mallia, jonka napakorkeus oli 32 metriä, tuuliturbiinin halkaisija 25 metriä, ja jonka kapasiteetti oli 200 kilowattia eli 0,2 megawattia. Tuulivoimapuiston yhtiö Korsnäsin Tuulivoimapuisto Oy perustettiin vuonna 1991 ja se rakensi tuulipuiston. Tuulipuiston hinnaksi on ilmoitettu kuusi miljoonaa markkaa. Vaasan Sähkö hankki yhtiöstä enemmistön vuonna 2003. Koko yhtiön liiketoiminta siirrettiin vuonna 2008 uudelle yhtiölle VS Tuulivoima Oy, joka on Vaasan Sähkön tytäryhtiö. Alkuperäinen yhtiö jäi toimettomaksi ja se lakkautettiin vuonna 2009. Voimalaitos Korsnäs 4 otettiin pois toiminnasta heinäkuussa 2009, jolloin se saavutti lähes 18 vuoden käyttöiän. Muut voimalaitokset jatkoivat toimintaansa kunnes viimeiset kolme voimalaitosta purettiin syyskuussa 2017, kun niitä ei kannattanut enää huoltaa tai korjata. Suurin osa purettavasta materiaalista oli rautaa, joka päätyi kierrätykseen. Lasikuitumateriaalia esiintyi tuuliturbiineissa, jota ei vielä tuolloin osattu kierrättää. Voimalaitokset olivat tuottaneet sähköenergiaa lähes 25 gigawattituntia. == Katso myös == * Luettelo Suomen lakkautetuista tuulivoimaloista == Lähteet == == Aiheesta muualla == * Yle Uutiset Pohjanmaa: Suomen ensimmäinen tuulipuisto (video) * Holttinen, H., & Peltola, E: Korsnäsin tuulivoimapuiston toiminta ja mittaukset, VTT, 1994 Luokka:Suomen tuulivoimapuistot Luokka:Korsnäsin rakennukset ja rakennelmat
Johannes Nilsson Skaar

Johannes Nilsson Skaar (15. marraskuuta 1828 Kvam – 13. joulukuuta 1904 Trondheim) oli norjalainen teologi, joka toimi piispana Tromssan hiippakunnassa vuosina 1885–1892 ja Nidarosin hiippakunnassa 1892–1904. Tromssan piispana toimiessaan hän piti tärkeänä, että saamelaisille ja kveeneille annettaisiin kristinuskon opetusta heidän äidinkielillään, ja hän opetteli itse saamea. Skaar myös kirjoitti virsiä sekä tutki niiden historiaa. ==Lähteet== ==Aiheesta muualla== Luokka:Norjalaiset piispat Luokka:Norjalaiset teologit Luokka:Vuonna 1828 syntyneet Luokka:Vuonna 1904 kuolleet
Skaar

Skaar on seuraavien norjalaisten henkilöiden sukunimi: * Johannes Nilsson Skaar (1828–1904), piispa * Pia Skaar (1938–1996), laulaja. == Katso myös == * Skar
Orest Subtelnyi

Orest Subtelnyi (; 17. toukokuuta 1941 Krakova – 24. heinäkuuta 2016 Toronto) oli ukrainalais-kanadalainen historioitsija.Subtelny, Orest Internet Encyclopedia of Ukraine, viitattu 1.1.2024 Passings: Orest Subtelny made significant contributions to history research York University 27.7.2016, viitattu 1.1.2024 Subtelnyi lähti vanhempiensa kanssa pakolaisena Yhdysvaltoihin vuonna 1949. Perhe asettui Philadelphiaan. Subtelnyi sai humanististen tieteiden kandidaatin arvon Templen yliopistosta vuonna 1965 ja humanististen tieteiden maisterin arvon historiassa Pohjois-Carolinan yliopistosta vuonna 1967. Hän väitteli filosofian tohtoriksi Harvardin yliopistosta vuonna 1973. Väitöskirja oli Unwilling Allies: The Relations of Hetman Pylyp Orlyk with the Ottoman Porte and the Crimean Khanate. Subtelnyi luennoi kahden vuoden ajan Harvardin yliopiston historian laitoksella. Vuosina 1975–1982 hän opetti Hamilton Collegessa. Vuonna 1982 Subtelnyi liittyi Toronton Yorkin yliopiston palvelukseen, ja vuonna 1987 hänestä tuli sen professori. Hän opetti myös vierailevana professorina vuonna 1993 Tübingenin yliopistossa. Subtelnyi jäi eläkkeelle vuonna 2015. Subtelnyi keskittyi tutkimustyössään Itä-Euroopan, varsinkin Ukrainan historiaan. Hänen pääteoksenaan on pidetty kirjaa Ukraine: A History, jonka ensimmäinen painos ilmestyi vuonna 1988. Subtelnyi oli Ševtšenkon tieteellisen seuran jäsen ja vuodesta 1992 tai 1993 Ukrainan kansallisen tiedeakatemian ulkomaalaisjäsen. Subtelnyi sai Antonovytš-palkinnon vuonna 1983 ja Ukrainan ansioritarikunnan merkin vuonna 2002. Lisäksi hän sai Ukrainian Canadian Congressin Ševtšenko- mitalin ja Ukrainan diplomaattiakatemian kunniatohtorin arvon. Subtelnyi oli naimisissa professori Maria Subtelnyin kanssa. Hänen pojastaan Alexanderista tuli lääkäri. Subtelnyi kuoli heinäkuussa 2016. Hänen hautajaisensa pidettiin Toronton ukrainalaiskatolisessa St. Demetrius -kirkossa. == Julkaisuja == * The Mazepists: Ukrainian Separatism in the Early Eighteenth Century (1981) * Domination of Eastern Europe: Native Nobilities and Foreign Absolutism, 1500–1715 (1986) * Ukraine: A History (1988) * Ukrainians in North America: An Illustrated History (1991) == Lähteet == Luokka:Ukrainalaiset historioitsijat Luokka:Kanadalaiset historioitsijat Luokka:Vuonna 1941 syntyneet Luokka:Vuonna 2016 kuolleet
Svein Rosseland

Svein Rosseland (31. maaliskuuta 1894 Kvam – 19. tammikuuta 1985 Bærum) oli norjalainen astrofyysikko. Hän toimi Oslon yliopiston professorina vuosina 1928–1964 ja perusti sinne teoreettisen astrofysiikan instituutin vuonna 1934. Rosselandin aloitteesta rakennettiin myös Harestuan aurinko-observatorio 1954. Asteroidi 1646 Rosseland on nimetty hänen mukaansa. ==Kuvia== Svein Rosselands hus Blindern.jpg|Oslon yliopiston teoreettisen astrofysiikan instituutti toimii Svein Rosselandin mukaan nimetyssä rakennuksessa (Finn Bryn, 1934). ==Lähteet== ==Aiheesta muualla== Luokka:Norjalaiset tähtitieteilijät Luokka:Norjalaiset professorit Luokka:Oslon yliopiston professorit Luokka:Astrofyysikot Luokka:Vuonna 1894 syntyneet Luokka:Vuonna 1985 kuolleet
Skärplinge

Skärplinge on taajama Tierpin kunnassa Uppsalan läänissä Ruotsissa. Taajamassa oli 732 asukasta vuonna 2021. ==Tunnettuja henkilöitä== * Amanda Jansson (s. 1990), näyttelijä ==Lähteet== ==Aiheesta muualla== Luokka:Ruotsin taajamat Luokka:Tierpin kunta
Gennadi Dubovoi

Gennadi Vasiljevitš Dubovoi (; 7. helmikuuta 1967 Pavlohrad – 11. syyskuuta 2023 Donetsk) oli ukrainalaissyntyinen, Venäjän ja Donetskin kansantasavallan puolella taistellut militantti, sotabloggari ja propagandisti.DUBOVOY Gennady Vasilievich War & Sanctions, viitattu 2.1.2024 Russian propagandist Gennadiy Dubovoy dies in a car crash in occupied Donetsk Інститут масової інформації 12.9.2023, viitattu 2.1.2024 Dubovoi kävi koulunsa Donetskissa vuosina 1974–1984 ja valmistui vuonna 2012 Donetskin kansallisen yliopiston taloustieteellisestä tiedekunnasta.Propagandist Gennady Dubovoy Evocation, viitattu 2.1.2024 Hän liittyi vuonna 2014 Venäjän tukemiin separatisteihin ja oli mukana suunnittelemassa Novorossija-hanketta.Sara Sairanen, Venäläinen sotabloggari Gennadi Dubovoi on kuollut – kukkaostoksilla käynnin kerrotaan koituneen kohtaloksi Ilta-Sanomat 11.9.2023, viitattu 2.1.2024 Dubovoi oli ensimmäisen Donetskin kansantasavaltaa edustaneen lehden perustaja ja päätoimittaja. Hän laati raportteja sotatoimista Ukrainan maaperällä ja toimi Igor Girkinin alaisuudessa sotakirjeenvaihtajana. Hän teki yhteistyötä myös vuonna 2016 surmansa saaneen Arsen Pavlovin kanssa. Dubovoi sai vuonna 2022 Donetskin kansantasavallan "kunniajournalistin" arvon. Dubovoista tuli meritiedustelun upseeri Venäjän aloitettua täysimittaisen hyökkäyksensä Ukrainaan helmikuussa 2022. Hän osallistui sotatoimiin, jotka johtivat Mariupolin kaupungin tuhoutumiseen. == Kuolema == Dubovoi kuoli auton törmättyä häneen Donetskin keskustassa 11. syyskuuta 2023. RIA Novostin mukaan hän oli palaamassa kukkakaupasta ostamasta kukkia vaimolleen.Russian military blogger killed in car accident in occupied Donetsk Ukrajinska Pravda 11.9.2023, viitattu 2.1.2024 Propagandisti Pavel Gubarevin mukaan törmääjä oli venäläinen upseeri Vjatšeslav Snitkin, jota hän syytti kaahaamisesta. == Lähteet == Luokka:Venäläiset bloginpitäjät Luokka:Propagandistit Luokka:Donetskin kansantasavallan henkilöt Luokka:Vuonna 1967 syntyneet Luokka:Vuonna 2023 kuolleet
Pakarilansalo

Pakarilansalo on saari Konnevedessä Pohjois-Savon Rautalammilla. Se on Suomen sisävesien 90. suurin saari. Pakarilansalo sijaitsee Konneveden kapeimmassa kohdassa järven keskiosassa. Kantatie 69 kulkee kapeiden salmien yli Pakarilansalon läpi Rautalammilta Konnevedelle. Saari on lähinnä mäkistä metsämaata. Sen pohjoisosa kapenee Rastinpään niemeksi ja eteläosa on nimeltään Salonpää. Pakarilansalo tunnettiin ennen nimellä Kulmunsalo. Alue asutettiin 1500-luvulla. Saaren ensimmäisenä asuinpaikkana pidetään Rastilaa saaren pohjoispäässä. Samalta alueelta on löytynyt kivikirves, läheltä entistä Pakarilan kansakoulua. ==Lähteet== Luokka:Rautalammin luonto Luokka:Suomen sisävesien saaret
Ranskan Polynesian parlamenttivaalit 2023

Ranskan Polynesian vuoden 2023 parlamenttivaalit järjestettiin ensimmäisen kierroksen osalta 16. huhtikuuta ja toisen kierroksen osalta 30. huhtikuuta. Vaaleissa valitaan kaikki Ranskan Polynesian parlamentin 57 edustajaa seuraavaksi viideksi vuodeksi. Parlamenttivaalien jälkeen parlamentti valitsee myös alueen presidentin, jonka virkakausi on viisi vuotta. == Taustaa ja äänioikeus == Parlamentin koko on 57 edustajaa, joista 38 valitaan kahdesta kierroksesta koostuvilla vaaleilla siten, että ensimmäisellä kierroksella väh. 12,5 % äänistä saaneet puolueet selviävät toiselle kierrokselle. Loput 19 paikkaa menevät suoraan sille puolueelle, joka sai vaaleissa eniten ääniä. Parlamentin edustajien toimikausi on viisi vuotta. Ranskan Polynesia on jaettu kahdeksaan vaalipiiriin, joille on kiintiöity väkilukuun perustuva määrä edustajia. Lokakuussa 2022 oikeus päätti, että Ranskan Polynesian presidentin virkakausien rajaaminen kahteen koskee vain täysiä viisivuotiskausia. Tämän nojalla Édouard Fritch saattoi mahdollisuuden jatkaa presidenttinä, mikäli hänen Tāpura Huira‘atira -puolue voittaisi vaalit. Äänioikeus vaaleissa on henkilöillä, jotka täyttävät seuraavat ehdot: * on täyttänyt 18 viimeistään vaalien 2. kierroksen päivämäärään mennessä * on Ranskan kansalainen * nauttii täysistä poliittisista oikeuksista == Tulokset == Puolue I kierros II kierros Voitetut paikat Ääniä Osuus (%) Ääniä Osuus (%) Tāvini Huira‘atira 43 401 34,90 64 551 44,32 38 Tāpura Huira‘atira 37 880 30,46 56 118 38,53 15 ‘Āmuitahira‘a o te Nūna‘a Mā‘ohi 14 773 11,88 1 A here ia Porinetia 18 067 14,53 24 989 17,16 3 Ia Ora te Nuna‘a 5423 4,36 0 Hau Mā‘ohi 2458 1,98 0 Heiura-Les Verts 2373 1,91 0 Hyväksyttyjä ääniä 124 375 145 658 57 Hylättyjä ääniä 748 823 Tyhjiä ääniä 1149 700 Ääniä yhteensä 126 272 147 181 Rekisteröityneitä äänestäjiä 210 161 210 385 Lähde: Hieman vaalien jälkeen parlamentti valitsi puhemiehekseen Tony Gérosin. Alueen uudeksi presidentiksi valittiin Moetai Brotherson, joka voitti vastaehdokkaansa Édouard Fritchin äänin 38–19. == Lähteet == Luokka:Vuoden 2023 vaalit parlamenttivaalit 2023
Olderdalen

Olderdalen on taajama Kaivuonon kunnassa Tromssan läänissä Norjassa ja kuntansa hallinnollinen keskus. Taajaman pinta-ala on 0,5 neliökilometriä ja asukasluku 286 vuonna 2023. ==Lähteet== ==Aiheesta muualla== Luokka:Norjan taajamat Luokka:Kaivuono
Herborg Finnset

Herborg Oline Finnset (s. 28. maaliskuuta 1961 Raisivuono) on norjalainen teologi ja pappi, joka on toiminut Nidarosin hiippakunnan piispana kesäkuusta 2017 lähtien. ==Lähteet== ==Aiheesta muualla== Luokka:Norjalaiset piispat Luokka:Norjalaiset teologit Luokka:Vuonna 1961 syntyneet Luokka:Elävät henkilöt
Lex (formaali kieli)

Lex on ohjelma, jolla generoidaan säännöistä leksikaalisia analysaattoreita, joita usein nimitetään "skannereiksi." Leksikaalinen analyysi tuottaa lähdekoodin sanoista tokeneita, jotka välitetään syntaksianalyysille. Lex ei ole varsinaisesti ohjelmointikieli, vaan koodigeneraattori, joka tuottaa ohjelmakoodia tiettyyn tarkoitukseen. Lex on POSIX-standardissa määritelty Unix-käyttöjärjestelmien ohjelma, jonka kirjoittivat Mike Lesk ja Eric Schmidt. Ohjelman kuvaus julkaistiin 1975.https://www.epaperpress.com/lexandyacc/download/lex.pdf Lexistä on myös avoimen lähdekoodin toteutus flex (fast lexical analyser generator), jonka kirjoitti alun perin Jef Poskanzer Ratforilla (Fortran) ja Vern Paxson otti ohjelman ylläpidettäväkseen 1982 ja käänsi sen C:lle 1987 tienoilla.flex § FAQ § When was flex born? ==Toiminta== Lexin säännöt (rules) ovat säännöllisiä lausekkeita ja C-kielistä koodia, josta generoidaan C-kielinen lähdekoodi, oletuksena nimeltään lex.yy.c, joka määrittelee funktion yylex(). Tämä ohjelma käännettynä skannaa omaa syötettään ja tunnistaa lausekkeisiin sopivia tokeneita ja suorittaa niille määrätyn C-koodin.flex § 3 Introduction Teoreettisesti Lexin tuottama ohjelma on deterministinen äärellinen automaatti (DFA).https://www.epaperpress.com/lexandyacc/download/lex.pdf Esimerkki:flex § 4 Some Simple Examples %{ int num_lines = 0, num_chars = 0; %} %% ++num_lines; ++num_chars; . ++num_chars; %% int main() { yylex(); printf( "# of lines = %d, # of chars = %d ", num_lines, num_chars ); } Tämän ajaminen lexin ja C-kääntäjän läpi luo ohjelman, joka lisää toista muuttujaa joka merkin kohdalla ja molempia rivinvaihtomerkin ( ) kohdalla. Lexiä käytetään yleensä Yacc-parseri-generaattorin kanssa. Yaccin luomat parserit lukevat syötteensä yylex()-nimisellä funktiolla. make olettaa että lex-tiedostot käyttävät .l-päätettä. Plan 9:n manuaalisivu toteaa lexistä että "tämän dinosauruksen tappava asteroidi on vielä kiertoradalla."https://9p.io/magic/man2html/1/lex ==Lähteet== ==Aiheesta muualla== * FreeBSD:n flex-manuaalisivu Luokka:Ohjelmointityökalut Luokka:Unix-ohjelmat Luokka:Vuoden 1975 ohjelmistot
Miloš Vučević

Miloš Vučević (s. 1974 Novi Sad) on serbialainen edistyspuolueen poliitikko ja puolueensa puheenjohtaja toukokuusta 2023. Vučević on toiminut maansa puolustusministerinä ja varapääministerinä lokakuusta 2022. Tätä ennen hän toimi kotikaupunkinsa Novi Sadin pormestarina vuodesta 2012. ==Yksityiselämä== Vučević on naimisissa ja hänellä on kaksi lasta. ==Lähteet== ==Aiheesta muualla== Luokka:Serbialaiset poliitikot Luokka:Puolustusministerit Luokka:Puolueiden puheenjohtajat Luokka:Juristit Luokka:Pormestarit Luokka:Vuonna 1974 syntyneet Luokka:Elävät henkilöt
Svøo

Svøo on taajama Hemsedalin kunnassa Buskerudin läänissä Norjassa. Taajaman pinta-ala on 0,7 neliökilometriä ja asukasluku 611 vuonna 2023. ==Lähteet== ==Aiheesta muualla== Luokka:Hemsedal Luokka:Norjan taajamat
Vestlandetin korkeakoulu

Vestlandetin korkeakoulu (, lyh. HVL) on Norjan Vestlandin läänissä toimiva valtiollinen korkeakoulu, joka perustettiin vuonna 2017 yhdistämällä Bergenin, Sognin ja Fjordanen sekä Stordin/Haugesundin korkeakoulut. Korkeakoululla on viidellä kampuksella yhteensä noin 16 000 opiskelijaa. ==Lähteet== ==Aiheesta muualla== Luokka:Norjan yliopistot ja korkeakoulut Luokka:Vestlandin lääni